Gentester+av+befruktede+egg

Når man foretar gentester, blir arveanlegget undersøkt og kartlagt. Vi skiller ofte mellom to typer gentesting: - Tester som har i oppgave å avsløre //identiteten// til en person - //Diagnotiske// gentester, der en leter etter gener som gjør risikoen for arvelige sykdommer større  Man kan også teste befruktede egg for ulike sykdommer før de settes inn i livmoren, som kalles preimplantasjonsdiagnostikk. Dette kan gjøres for eksempel dersom man har genet til en arvelig sykdom. På denne måten kan man forkaste egg som har sykdomsgenet, og slik sikre seg at barnet ikke arver sykdommen.



Det er mange etiske problemsstillinger både for og imot gentesting av befruktede egg. De som er for denne testingen, mener at det er dette er riktig, fordi foreldre som har eller er bærere av svært alvorlige arvelige sykdommer, kan sørge for at deres barn slipper å bli født med den samme sykdommen.Dessuten kan man unngå abort, som ville kunne skjedd hvis det ble oppdaget under svangerskapet at barnet har sykdomsgenet.
 * Etiske valg**

Motparten mener derimot at metoden kan brukes til andre formål enn medisinske. Man kan bli fristet til å lage designerbarn og foreldre kan velge egenskaper som ikke er til fordel for barnet. For eksempel kan døve foreldre ønske seg et døvt barn. Muligheten til å velge bort ’uønskede egenskaper’ hos barn som skal bli til, fører til et sorteringssamfunn, og dette gjør noe med menneskesynet vårt og vår toleranse for det som er ”annerledes”.

Debatten mellom disse to partene dukker også ofte opp i forbindelse med selektiv abort, altså at man kan velge å abortere bort et foster hvis man ved fostervannsprøve finner ut at det for eksempel har Downs syndrom. Mange mener at å åpne for slik abort er å nedvurdere menneskeverdet til dem med Downs, og det kan også argumenteres for at samfunnet blir fattigere på mangfold.

Det er i dag lov å forske på allerede befruktede egg i Norge, men ikke lov å befrukte egg for å forske på dem. Det er også lov å hente stamceller fra aborterte fostre. Men av etiske grunner gjøres ikke dette, og fostercellene er heller ikke så nyttige som stamceller fra befruktede egg. Et etisk argument mot forskning på befruktede egg er: // – Mennesket har egenverdi fra befruktningen. Befruktede egg skal derfor ikke brukes som midler. //
 * Lovverket**

Kilder: Heskestad, Lerstad, Liebich, "Kosmos SF", Cappelen Damm AS, Aurskog, 2009. []